CELEX: 62021TN0157
Language: et
Date: 2021-03-22 00:00:00
Title: Kohtuasi T-157/21: 22. märtsil 2021 esitatud hagi – RG versus nõukogu

14.6.2021   
            
            
               ET
            
            
               Euroopa Liidu Teataja
            
            
               C 228/30
            
         
      22. märtsil 2021 esitatud hagi – RG versus nõukogu
      (Kohtuasi T-157/21)
      (2021/C 228/41)
      Kohtumenetluse keel: inglise
      
         Pooled
      
      
         Hageja: RG (esindaja: solicitor R. Purcell)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 29. detsembri 2020. aasta otsus (EL) 2020/2252, (1) ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel allkirjastamise ja nende ajutise kohaldamise kohta (2) ulatuses, milles selle otsuse järgi on Iirimaa suhtes ajutiselt kohaldatav kaubandus- ja koostöölepingu kolmanda osa VII jaotis;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjendamiseks esitab hageja ainsa väite, leides, et nõukogul puudub pädevus ning ta rikub olulist menetlusnõuet ja aluslepinguid, kui ta tegi otsuse, mis väidetavalt seob Iirimaa vabadusel, turvalisusel ja õigusel rajaneva alaga protokolli nr 21 kohase nõusolekuklausli („opt-in“) võimaluseta:
      
                  —
               
               
                  Protokoll on osa liidu esmasest õigusest. Samuti vastab see võtmetähtsusega demokraatlikule sättele Iirimaa konstitutsiooniõiguses.
               
            
                  —
               
               
                  Protokolli (nr 21) tekstist ja sellele vastavast sättest Iirimaa põhiseaduses nähtub, et Iirimaal on ainupädevus vabadusel, turvalisusel ja õigusel rajaneva alaga seotud küsimustes.
               
            
                  —
               
               
                  Kaubandus- ja koostööleping on rahvusvaheline leping protokolli tähenduses. Seetõttu on selleks, et vabadusel, turvalisusel ja õigusel rajaneva alaga seotud meetmed oleks Iirimaa suhtes siduvad, nõutav nõusoleku andmine („opt-in“).
               
            
                  —
               
               
                  Euroopa Liidu Kohtu praktika toetab seisukohta, et üleandmist käsitlev peatükk ei ole väheolulise mõjuga meede, mille sobiv õiguslik alus on vabadusel, turvalisusel ja õigusel rajanev ala.
               
            
         (1)  ELT 2020, L 444, lk 2.
      
         (2)  ELT 2020, L 444, lk 14.